stanford-oval/wikipedia huggingface dataset:
Heaven & Hell (Ava Maxin albumi)
Kappaleet

Kappaleet ja niiden tekijät Tidalista.
H.E.A.V.E.N – 1.46 (säv. & san. Amanda Ava Koci, Henry Walter)
Kings & Queens – 2.42 (säv. & san. Koci, Brett McLaughlin, Desmond Child, Walter, Hillary Bernstein, Jakke Erixson, Madison Love, Mimoza Blinsson, Nadir Khayat)
Naked – 3.42 (säv. & san. Koci, Bonnie McKee, Diederik van Elsas, Walter, Jessie Eden Malakouti, Parrish Washington)
Tattoo – 2.39 (säv. & san. Koci, Andreas Haukeland, Charlie Puth, Elof Loelv, Walter, Jacob Kasher Hindlin)
OMG What’s Happening – 3.00 (säv. & san. Koci, Henri Antero Salonen, Walter, Jason Gill, Rollo, Sorana Pacurar)
Call Me Tonight – 2.51 (säv. & san. Koci, Walter, Jakob Jerlström, Ludvig Söderberg, Love, Shellback, Tove Lo)
Born to the Night – 3.19 (säv. & san. Koci, Walter, Love, Peter Shilling, Rollo, Thomas Eriksen)
Torn – 3.18 (säv. & san. Koci, Walter, James LaVigne, Love, Sam Denison Martin, Eriksen)
Take You to Hell – 2.45 (säv. & san. Koci, Walter, Khristian Araneda, Love, Maria Jane Smith, Rollo, Victor Thell)
Who’s Laughing Now – 3.00 (säv. & san. Koci, Walter, Linus Wiklund, Love, Måns Wredenberg, Noonie Bao)
Belladonna – 3.23 (säv. & san. Koci, Loelv, Walter)
Rumors – 3.12 (säv. & san. Koci, Christoph Bauss, Fridolin Walcher, Walter, Lavigne, Jonas Becker, Love, Sam Gray, Pacurar, Timofei Crudu)
So Am I – 3.04 (säv. & san. Koci, Gigi Grombacher, Walter, Smith, Martin Sue, Rollo, Thell)
Salt – 3.00 (säv. & san. Koci, Autumn Rowe, Walter, Love, Nicole Morier)
Sweet but Psycho – 3.07 (säv. & san. Koci, Haukeland, Walter, Love, William Lobban Bean)
Heinz Muntwyler

| Heinz Muntwyler> Henkilötiedot |
| --- | --- |
Syntynyt: 1956
Kansalaisuus:   Sveitsi
Kyokushin-ottelija
Painoluokka:  Keskisarja
Seura(t):  Karate Club Anglikon (2001–2022)
| Mitalit> Maa:   Sveitsi.Miesten kyokushin.EM-kilpailut  | Mitalit> Maa:   Sveitsi.Miesten kyokushin.EM-kilpailut  | Mitalit> Maa:   Sveitsi.Miesten kyokushin.EM-kilpailut  | Maa:   Sveitsi> Miesten kyokushin. |
| --- | --- | --- | --- |
|  Pronssia | Barcelona 1985 | -80 kg |  |
| Ibutz Oyama Cup  | Ibutz Oyama Cup  | Ibutz Oyama Cup  |  |
|  Pronssia | Budapest 1985 | -80 kg |  |
Heinz Muntwyler (s. 1956) on sveitsiläinen karateka. Hän voitti Kyokushinin keskisarjan EM-pronssia vuonna 1985 ja saavutti myös samana vuonna pronssia Ibutz Oyama Cupissa.
Kilpauransa jälkeen Muntwyler perusti oman Kyokushin seuran Karate Club Anglikon vuonna 2001, joka kuuluu IFK-liittoon. Hän johti seuraansa vuoteen 2021 saakka, kunnes antoi johtotehtävät Peter Hubschmidille ja siirtyi itse varapuheenjohtajaksi vuodeksi 2022.
Muntwyler harjoitteli karatea kaksinkertaisen Euroopan mestarin Andy Hugin kanssa 1977 lähtien aina 1990-luvulle saakka. He kuuluivat molemmat 1980-luvulla Sveitsin karatemaajoukkueeseen.
Noidat (elokuva)

| Noidat> The Witches of Eastwick |
| --- | --- |

Ohjaaja:  George Miller
Käsikirjoittaja:  Michael Cristofer
Perustuu:  John Updiken romaaniin Noidat (The Witches of Eastwick, 1984)
Tuottaja:   Neil Canton  Peter Guber  Jon Peters 
Säveltäjä:  John Williams
Kuvaaja:  Vilmos Zsigmond
Leikkaaja:   Hubert C. de la Bouillerie  Richard Francis-Bruce 
Pääosat:   Jack Nicholson  Cher  Susan Sarandon  Michelle Pfeiffer 
Valmistustiedot
Valmistusmaa:  Yhdysvallat
Tuotantoyhtiö:   Warner Bros.  The Guber-Peters Company  Kennedy Miller Productions 
Levittäjä:  Warner Bros. Netflix Xfinity Streampix Ivi.ru
Ensi-ilta:   1987-06-1212. kesäkuuta 1987 (Yhdysvallat)  1987-10-1616. lokakuuta 1987 (Suomi)  
Kesto:  118 minuuttia
Alkuperäiskieli:  englanti
Budjetti:  20-22 miljoonaa dollaria
Tuotto:  63,8 miljoonaa dollaria
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Noidat (engl. The Witches of Eastwick) on vuonna 1987 ensi-iltansa saanut George Millerin ohjaama yhdysvaltalainen mustan komedian fantasiaelokuva, jonka pääosissa ovat Jack Nicholson, Cher, Susan Sarandon ja Michelle Pfeiffer. Elokuva perustuu John Updiken vuonna 1984 julkaistuun samannimiseen romaaniin, jonka pohjalta Michael Cristofer sovitti käsikirjoituksen.
Noidat sai teatteriensi-iltansa Yhdysvalloissa 12. kesäkuuta 1987 ja Suomessa 16. lokakuuta 1987. Elokuva oli ilmestymisvuonnaan kymmeneksi tuottoisin elokuva Pohjois-Amerikassa. Elokuva oli ehdolla kahden Oscarin saajaksi, ja se palkittiin parhaiden erikoistehosteiden Baftalla.
Juoni

Kolmen miehennälkäisen naisen, Alexandran (Cher), Janen (Susan Sarandon) ja Sukien (Michelle Pfeiffer), unelma näyttää käyneen toteen salaperäisen muukalaisen, Daryl Van Hornen (Jack Nicholson), saapuessa naisten asuttamaan nuhjuiseen Eastwickin pikkukaupunkiin. Hurmaava ja varakas Van Horne vaikuttaa täydelliseltä mieheltä ja saa kaikki kolme naista nopeasti pauloihinsa. Miehessä tuntuu silti olevan jotain mysteeristä ja pelottavaa, ja pian naiset alkavatkin huomata omituisia piirteitä toisissaan.
Näyttelijät

| 0 | 1 | 2 |
| --- | --- | --- |
|  Jack Nicholson  | … |  Daryl Van Horne   |
|  Cher  | … |  Alexandra Medford   |
|  Susan Sarandon  | … |  Jane Spofford   |
|  Michelle Pfeiffer  | … |  Sukie Ridgemont   |
|  Veronica Cartwright  | … |  Felicia Alden   |
|  Richard Jenkins  | … |  Clyde Alden   |
|  Keith Jochim  | … |  Walter Neff   |
|  Carel Struycken  | … |  Fidel   |
|  Helen Lloyd Breed  | … |  rouva Biddle   |
|  Caroline Struzik  | … |  Carol Medford   |
|  Becca Lish  | … |  rouva Neff   |
Tuotanto > Roolitus

Daryl Van Hornen rooliin harkittiin Bill Murrayta ja Stingiä ennen Jack Nicholsonin kiinnitystä. Aluksi Anjelica Huston oli ollut kiinnitettynä elokuvahankkeeseen, mutta sittemmin Susan Sarandon korvasi hänet. Sarandon oli alun perin ollut kiinnitettynä Alexandra Medfordin rooliin, jota Cher lähti tavoittelemaan. Alexandran rooli meni lopulta Cherille, mistä Sarandon oli tuntenut olonsa petetyksi. Sarandonille ei ilmoitettu etukäteen roolivaihdoksesta, vaan hän sai tietää näyttelevänsä sittenkin Janea eikä Alexandraa vasta ensimmäisenä kuvauspäivänä.
Tuotanto > Kuvaukset

Noitien kuvauspaikaksi kaavailtiin aluksi Rhode Islandilla sijaitsevaa Little Comptonia, mutta paikallinen konservatiivinen, protestanttinen kongregationalistikirkko vastusti elokuvan kuvaamista paikkakunnalla. Vaikka kunnanvaltuusto äänestikin kuvaamisen puolesta, sen kuvauspaikaksi valittiin lopulta Massachusettsissa sijaitseva Cohasset.
Noitien 12-viikkoiset kuvaukset alkoivat Scituatessa 14. heinäkuuta 1986. Cohassetin ja Scituaten lisäksi elokuvaa kuvattiin Massachusettsissa Norwellissa, Miltonissa, Marbleheadissa, Ipswichissä ja Bostonissa. Massachusettsin lisäksi elokuvaa kuvattiin Kaliforniassa, jossa sen kuvauspaikat sijaitsivat Burbankissa, Beverly Hillsissä ja Pasadenassa. Elokuvan kuvaukset päättyivät lokakuun alkupuolella 1986.
Musiikki

Noitien musiikin sävelsi John Williams. Warner Bros. Records julkaisi elokuvan virallisen soundtrack-albumin vuonna 1987.
Vastaanotto

Noidat tuotti Pohjois-Amerikassa lähes 64 miljoonaa dollaria. Elokuva oli Suomessa vuoden 1987 7. katsotuin elokuva saatuaan 191 271 katsojaa.
Elokuva sai ilmestyessään sekalaisia arvioita, mutta on sittemmin saanut sekä elokuvakriitikoilta että katsojilta lähinnä myönteisiä arvioita. Rotten Tomatoes -sivuston mukaan 66 prosenttia kriitikoista on antanut elokuvalle positiivisen arvosanan 6,5/10 keskiarvolla. Keräys perustuu 92 arviointiin, joista 61 ovat ”tuoreita” ja 31 ”mätiä”. Yli 50 000 käyttäjästä 62 prosenttia on antanut elokuvalle myönteisen arvosanan 3,5/5 keskiarvolla. Metacritic-sivuston mukaan 11 arvostelun perusteella elokuva on saanut 67 pistettä sadasta mahdollisesta. Metacriticin 61 käyttäjää on antanut elokuvalle keskiarvon 7,8/10. Elokuvakriitikko Roger Ebert antoi arvostelussaan elokuvalle kolme ja puoli tähteä neljästä.
Vastaanotto > Palkintoja ja ehdokkuuksia

| Palkinto | Kategoria | Ehdokas | Tulos | Lähde |
| --- | --- | --- | --- | --- |
| Oscar | Paras musiikki | John Williams | Ehdokkuus |  |
| Oscar | Paras äänitys | Wayne Artman, Tom Beckert, Tom Dahl ja Art Rochester | Ehdokkuus |  |
| Bafta | Parhaat erikoistehosteet | Michael Lantieri, Michael Owens, Edward Jones ja Bruce Walters | Voitto |  |
| Grammy | Paras visuaaliseen mediaan tehty musiikki | John Williams | Ehdokkuus |  |
| New York Film Critics Circle | Paras miespääosa | Jack Nicholson | Voitto |  |
| Hugo | Paras näytelmäteos | George Miller, Michael Cristofer ja John Updike | Ehdokkuus |  |
| Saturn | Paras fantasiaelokuva | — | Ehdokkuus |  |
| Saturn | Paras miespääosa | Jack Nicholson | Voitto |  |
| Saturn | Paras naispääosa | Susan Sarandon | Ehdokkuus |  |
| Saturn | Paras naissivuosa | Veronica Cartwright | Ehdokkuus |  |
| Saturn | Paras käsikirjoitus | Michael Cristofer | Ehdokkuus |  |
| Saturn | Paras musiikki | John Williams | Ehdokkuus |  |
| Saturn | Parhaat erikoistehosteet | Michael Lantieri | Ehdokkuus |  |
Aiheesta muualla

Noitien traileri YouTubessa (englanniksi)
Hedda-palkinto

Hedda-palkinto (norj. Heddaprisen) on norjalainen teatteripalkinto, joka jaettiin ensimmäisen kerran vuonna 1998. Se on nimetty Henrik Ibsenin Hedda Gabler -näytelmän Hedda-hahmon mukaan.
Norjan teatteri- ja orkesteriyhdistys (Norsk teater- og orkesterforening, NTO) on Hedda-palkinnon vastuullinen järjestäjä. Palkinnolla on yhteensä 15 palkintosarjaa, ja sen tavoitteena on palkita norjalaisen esittävän taiteen erinomaisia saavutuksia ja edistää laadun parantamista.
Hedda-palkinto on vakiinnuttanut asemansa yhtenä Norjan arvostetuimmista teatteripalkinnoista. Eri palkintosarjojen ehdokkaita valitseva tuomaristo on laajapohjainen, ja se koostuu seitsemästä ammattilaisesta, jotka erillinen komitea nimittää. Palkintoon kuuluu Hedda-komitean myöntämän kunniapalkinnon lisäksi 14 sarjaa. Kunniapalkinnon ovat saaneet muun muassa Wenche Foss (2002), Jon Fosse (2003) sekä Toralv Maurstad ja Espen Skjønberg (molemmat 2005), Else Nordvang (2008), Edith Roger (2010) ja Bjørn Sundquist (2017).
Hedda-palkinto rahoitetaan NTO:n ja sen jäsenjärjestöjen myöntämillä apurahoilla. Palkinto toimii yhteistyössä Aksel Waldemar Johannessenin muistoksi perustetun Haakon Mehrenin rahaston kanssa. Vuonna 2021 palkintoa ei jaettu, koska koronaviruspandemia vaikutti vakavasti teattereiden esitysaikatauluihin ja tuomariston matkustusmahdollisuuksiin. Kaudet 2020–2021 ja 2021–2022 yhdistettiin yhdeksi palkintoseremoniaksi kesällä 2022.
Hedda-komitea

Hedda-komitealla on yleinen ammatillinen vastuu Hedda-palkinnosta ja Hedda-päivistä. Komitea nimittää Hedda-raadin, valitsee kunniapalkinnon saajan, arvioi palkintosarjat ja myöntämisperusteet sekä laatii raadin työskentelyä koskevat yleiset suuntaviivat.
Aiheesta muualla

Hedda-palkinnon kotisivut Heddaprisen.no (norjaksi)
Henrik Jakob Wikar

Henrik Jakob Wikar, myös: Hendrik Jakob Wikar ja Henricus Jacob Wikar (s. 28. lokakuuta 1752 Kokkola) oli eteläisessä Afrikassa useita vuosia asunut suomalainen, joka päiväkirjassaan kuvaa khoisankansojen elämää.
Wikarin isä oli maanmittari ja valtiopäivämies, äiti tämän toinen puoliso Margareta Carlborg.
Pohjanmaalta kotoisin ollut Wikar aloitti opinnot Turun akatemiassa 1769, ja hänet on mainittu pohjalaisosakunnan nimikirjassa vielä 1771. Vuonna 1773 hän meni Hollannissa Hollannin Itä-Intian kauppakomppanian palvelukseen. Hän työskenteli Kapkaupungissa kauppakomppanian sairaalassa kirjurina. Seurasi töiden laiminlyöntiä, ja pelivelkojen vuoksi hän lähti 1775 siirtokunnan pohjoisosiin, jossa hän viipyi yli neljä vuotta. Siellä ollessaan hän kirjoitti vuoden 1778 loppupuolelta heinäkuuhun 1779 päiväkirjaa. Hän sai poissa ollessaan 1779 karkurina tuomion, mutta päiväkirja pelasti hänet, ja hän sai armonanomukseena hyväksynnän syksyllä 1779, todennäköisesti siksi, että päiväkirja sisälsi kauppakomppanialle hyödyllisiä tietoja. Hän kuvasi päiväkirjassaan hyvin tarkasti khoisankansojen tapoja ja rituaaleja, ja hänen muistiinpanojaan ovat tutkijat käyttäneet hyväksi myöhemminkin.
Teos

Wikar, Hendrik Jacob. 1779. Berigt aan den weleedelen gestrengen Heer Mr Joachim van Plattenbergh van’t geene my ondergeteekende ontmoetis wat ik gehoord ende gezien hebbe zeedert dat ik langs de Groote rivier op ende needer gesworven hebbe. Den Haag: Plettenberg-Sammlung, Hollandsche Reichsarchiv. Julkaistu ensimmäisen kerran 1916 teoksessa Reizen in Zuid-Afrika in de hollandse tijd, v. 2, toim. E.C. Godée-Molsbergen (julk. Martinus Nijhoff); uusi painos 1935, Van Riebeek Society, Cape Town. Peripherals: L.F. Maingard, “Hendrik Jacob Wikar: his editors, translators and commentators”, Bantu studies, v. 10 (1936) p. 31-40.
Engl. käännös: The journal of Hendrik Jacob Wikar (1779) : with an English translation by A. W. van der Horst and the journals of Jacobus Coetsé Jansz: (1760) and Willem van Reenen (1791) with an English translation by Dr. E. E. Mossop. / Edited, with an introduction and footnotes, by Dr. E. E. Mossop. Cape Town, : The Van Riebeeck Society, 1935.
Aiheesta muualla

Harri Sivonen, Hendrik Jacob Wikar Historiallinen aikakauskirja 1/1982
/ Henrik Jakob Wikar Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura.
Hidetoshi Mitsusada

Hidetoshi Mitsusada (jap. 光貞秀俊, Mitsusada Hidetoshi; s. 29. joulukuuta 1970) on japanilainen entinen Formula 3000 -kilpailija. Hän kilpaili vuosina 1998 ja 2000 Formula 3000 -sarjassa. Mitsusadan parhaaksi sijoitukseksi jäi vuonna 1998 saksan Nürburgringillä ajama 15. sija. Vuonna 2000 hän koeajoi Benettonin Formula 1 -autoa.
Formula 3000 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1998 | Nordic Racing | OSC   | SMR   | ESP   | GBR   | MON   | PAU   | AUT   | GER   | HUN   | BEL 23 | ITA Kesk. | LUX 15 | 0 | 37. |
| 2000 | WRT | SMR DNQ | GBR DNQ | ESP DNQ | EUR   | MON   | FRA   | AUT   | GER   | HUN   | BEL   |  |  | 0 | NC |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hidetoshi Mitsusada
Käännös suomeksi
Hidran kirkko

| Hidran kirkko Hidra kirke |
| --- | --- |

Sijainti:  Flekkefjord, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1854
Suunnittelija:  Christian Heinrich Grosch
Materiaali:  puu
Istumapaikkoja:  700
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hidran kirkko (norj. Hidra kirke) on Flekkefjordin kunnassa Agderin läänissä Norjassa sijaitseva kahdeksankulmainen puukirkko vuodelta 1854.
Aiheesta muualla

Kuvia tai muita tiedostoja aiheesta Hidran kirkko Wikimedia Commonsissa
Haram (islam)

Jumala
Jumalan ykseys
Muhammed
profeetat
Islamin viisi peruspilaria
uskontunnustus
rukous
paasto
almuvero
pyhiinvaellus
Koraani
Aleksanteri Suuri Koraanissa
Koraanin historiallis-kriittinen tutkimus
Koraanin käännökset
Luettelo Koraanin suurista
Muhammed Koraanissa
Polta Koraani -päivä
Raamattu ja Koraani
Sanaan käsikirjoitukset
Suura
Väkivalta Koraanissa
Kirjoitukset
Koraani
sunna
hadith
fiqh
šaria
Luettelo šarialain käytöstä maantieteellisesti
kalam
sira
Luettelo profeetta Muhammedin elämäkerroista
Islamin suuntaukset
sunnalaisuus
šiialaisuus
Ibadilaisuus
suufilaisuus
Ahmadiyya
Kulttuuri ja yhteiskunta
islamilainen arkkitehtuuri
islamilainen filosofia
islamilainen kalenteri
islamilainen taide
islamilainen tiede
islamilaiset pyhäpäivät
islam ja naiset
islam ja politiikka
islamin suhtautuminen muihin uskontoihin
jihad
moskeija
luettelo muslimienemmistöisistä valtioista
Muuta aiheeseen littyvää
Allah
islamin historia
islamin kritiikki
islamofobia
Historiallis-kriittinen islamin tutkimus
islam Suomessa
Šarian historia
Pyhiinvaeltaja rukoilee kielletyssä moskeijassa Mekassa (arab. ٱلْمَسْجِد الْحَرَام‎,  al-Masjid al-Ḥarām).
Haram (arab. حرام‎) (lausutaan /ħaˈraːm/) on arabiankielinen sana, joka tarkoittaa "kiellettyä". Sana voi tarkoittaa kiellettyä aluetta, kuten pyhäkköä, jonne vain muslimit saavat astua. Juurikonsonanttien H-R-M pohjalta on muodostettu myös sana ḥarīm (haaremi), joka tarkoittaa ainoastaan naisille tarkoitettuja tiloja muslimikodissa. Kolmas merkitys liittyy islamilaiseen lakiin eli šariaan, missä haram tarkoittaa asiaa, joka on jyrkästi kielletty, ja josta seuraa rangaistus joko tässä tai tulevassa elämässä. Sanan  vastakohta on halal, joka tarkoittaa luvallista, sallittua ja laillista.
Sanaan haram on aikojen kuluessa kertynyt muitakin merkityksiä. Arabiaa puhuvissa maissa se voi tarkoittaa myös "mikä vahinko" tai "harmillista".
Islaminuskossa pääasia on oikean uskon eli ortodoksia sijaan oikein tekeminen eli ortopraksia. Islamilainen laki eli šaria säätelee tarkoin muslimien velvollisuudet. Laki ulottuu kaikille inhimillisen elämän alueille valtiojärjestyksestä henkilökohtaisen hygienian yksityiskohtiin. Lain lähtökohtana ovat profeetta Muhammedille ilmoitettu Koraani sekä profeetan oma esikuva eli sunna, jonka sisältö löytyy 800-luvulla kootuissa kertomuksissa (hadith) Muhammedista. Šarialain tulkinnalle on kehittynyt islamissa muutamia koulukuntia, jotka ovat kuitenkin enimmäkseen yhtä mieltä lain sisällöstä. Šarialain sisällöt vakiintuivat 1300-luvulla arvostettujen imaamien kirjoittamissa lakikirjoissa. Lain elävä soveltaminen tapahtuu käytännössä, kun uskonoppineet tulkitsevat lakia.
Tekojen luokituksia

Šaria jakaa ihmisten teot viiteen luokkaan:
Pakollinen: teko tuo ansioita ja tekemättömyys rangaistaan (fard, wajib)
Suositeltava: tuo ansioita Paratiisiin pääsemiseksi, mutta tekemättömyyttä ei rangaista (sunna, mandub)
Luvallinen: suurin osa arkielämään liittyvästä toiminnasta, jotka ovat lain kannalta neutraaleja (mubah)
Vältettävä: tekoa ei rangaista, mutta siitä pidättäytyminen tuo ansioita (makruh)
Kielletty, laiton: synti, josta on määrätty rangaistus (haram, muharram)
Joidenkin oppineiden mukaan kaikki mikä ei ole haram on sallittua eli halal. Toisten mukaan vain pakolliset ja suositeltavat teot ovat halal. Uskonoppineet erottavat myös kolme laittomuuden (haram) tasoa:
vähäinen synti (saghira), jonka seuraava rukous tai perjantairukous pyyhkii pois
suuri synti (kabira) on synti, joka mainitaan Koraanissa tai haditheissa nimeltä. Seurauksena tulee olla rangaistus tai kirous
epäusko (kufr) siirtää ihmisen islamin ulkopuolelle ja vaatii paluun šahadan eli uskontunnustuksen kautta.
Kaikissa kolmessa tapauksessa tarvitaan katumusta, mihin kuuluu a) synnistä luopuminen, b) katumus ja c) päätös olla uusimatta syntiä.
Suuret synnit

Imaami al-Dhahabi  (1274–1348) on kirjassaan Kitab al-kaba'ir (Suuret synnit) luetellut yhteensä 74 suurta syntiä. Seuraavassa on joitakin esimerkkejä teoista, jotka ovat haram.
Suuret synnit > Širk

Suurin synti on vertaisen asettaminen Jumalalle eli širk. Se tarkoittaa islamissa epäjumalanpalvonnan tai polyteismin syntiä eli minkä tahansa muun jumalan palvontaa kuin Jumalan. Širk rikkoo islamin periaatetta Jumalan ykseydestä (tauhid). Širk on islamissa kuolemansynti ja ainoa sellainen. Kuolemansynti tarkoittaa, että sitä ei voi muiden syntien tapaan sovittaa hyvää tekemällä. Ainoa tapa pyyhkiä pois rangaistus on paluu islamiin. Širk on siten pahempaa kuin vaikkapa murha, joka tekona voidaan aina hyvittää.
Suuret synnit > Muita suuria syntejä

uskovaisen tappaminen (p2.1.1)
rukouksen jättäminen väliin (p5.0)
epäkunnioitus vanhempia kohtaan (p6.0)
orpojen omaisuuden kavaltaminen (p8.0)
valehtelu profeetasta (p9.0)
pakeneminen uskonsodasta (p11.0)
alkoholinkäyttö (p14.0)
homoseksuaalisuus (p17.0)
varkaus (p21.0)
sianlihan syönti (p30.0) (muita ruokasääntöjä: )
olla uskomatta Kohtaloon (p37.0)
kuvien tekeminen (p44.0)
riitely (p64.0)
Lisäksi on joukko todennäköisiä suuria syntejä, joihin kuuluu muun muassa:
lupauksen pettäminen (p75.15)
viiksien jättäminen muotoilematta (p75.16)
pyhiinvaelluksen jättäminen väliin, vaikka voisi sen tehdä (p75.17)
Aiheesta muualla

Haram-teot, Shiaislam.info (Arkistoitu – Internet Archive)
Islamilainen lakikirja
Käännös suomeksi
Hell Razed Us

| Hell Razed Us Muszamil |
| --- | --- | --- |

Studioalbumin tiedot
 Äänitetty : 2001–2002
 Julkaistu: 2. heinäkuuta 2002
 Formaatti: CD
 Tuottaja(t): Hellraza, Reefologist, E.D.I., Mike Dean, LEN, DJ Ali, Joey Glasses, Benjilino, Lance Pierre
 Tyylilaji: rap
 Kesto: 52.56
 Levy-yhtiö: Outlaw Recordz
Muszamilin muut julkaisut
|   | Hell Razed Us 2002 | Reparation Is Due 2006 |
Hell Razed Us on Muszamilin esikoisalbumi, joka julkaistiin 2. heinäkuuta 2002. Hänet tunnettiin silloin nimellä Hellraza.
Kappaleet

| # | Nimi | Vierailija | Pituus |
| --- | --- | --- | --- |
| 1 | Intro | Napoleon | 0:44 |
| 2 | Times Was So Hard | Talib | 2:30 |
| 3 | More Cream to Make |  | 3:01 |
| 4 | Taught You Betta | Young Noble | 3:35 |
| 5 | Dreams | Benjilino | 4:35 |
| 6 | Dayz in the Dark | Len | 1:53 |
| 7 | Cry 4 Help | Napoleon | 4:11 |
| 8 | Last Dayz | Hussle Russle | 4:07 |
| 9 | Ball or Die | Napoleon, Kastro, E.D.I., Young Noble | 3:59 |
| 10 | Lie to Me | Napoleon, Young Noble, Ya Yo, Akwylah | 3:31 |
| 11 | Out of Position | E.D.I. | 3:40 |
| 12 | Y'all Ain't Ridaz | Benjilino, Akwylah | 4:13 |
| 13 | History (Remix) | Napoleon, Seal, Ya Yo, Akwylah | 4:31 |
| 14 | Life, Luv It or Lose It |  | 3:41 |
| 15 | Get Doe | Akwalla, E.D.I., Phats Bossi | 4:48 |
Musta laatikko

Mustan laatikon väri on oranssi paikannuksen helpottamiseksi.
David Warren — Mustan laatikon prototyypin kehittäjä.
Lennonrekisteröintijärjestelmä avattuna
Musta laatikko -nimitystä käytetään useista laitteista, jotka tallentavat tietoa muun muassa lentokoneen eri tapahtumista. Nämä ”mustat laatikot” ovat väriltään kirkkaan oransseja ja sijoitettu koneen peräosaan onnettomuuden jälkeisen löytämisen helpottamiseksi.
Tekniikka

Laite on pistävän oranssin värinen, jotta se löytyisi helpommin. Sen ympärillä on tarra, jossa lukee sekä englanniksi että ranskaksi ”Lennonrekisteröintijärjestelmä – Älä avaa”. Itse laite voi olla vain muutaman sadan gramman painoinen, mutta sitä ympäröi painava iskun-, paineen- ja palonkestävä kuori. Vaatimuksena on, että laatikko kestää 6 000 metrin syvyyden vedessä sekä vähintään 30 minuuttia 1 000 celsiusasteen lämpötilassa.
Tekniikka > Laitteen sisältö > Lentoarvotallennin

Lentoarvotallennin (engl. flight data recorder (FDR) tai digital flight data recorder (DFDR)) on laite, joka tallentaa tasaisin aikavälein tietoja lentokoneen tilasta. Lentoarvotallennin tallentaa muutamia kertoja sekunnissa tiedot muun muassa lentokoneen nopeudesta, moottoreiden tilasta, siivekkeiden asennoista, korkeudesta ja tiettyjen kriittisten järjestelmien tilasta. Nykyaikainen DFDR on liitetty yleensä suoraan lentokoneen fly-by-wire-järjestelmään, jossa koneen ohjausimpulssit ja lentoarvot kulkevat valmiiksi sähköisessä muodossa. FAA:n vaatimusten mukaan vuodesta 2002 lähtien on FDR:n tallennettava 88 eri lentoarvoa.
Tekniikka > Laitteen sisältö > Ohjaamon ääninauhuri

Ohjaamon ääninauhuri eli ohjaamonauhuri (engl. cockpit voice recorder (CVR)) on laite, joka tallentaa lentokoneen ohjaamossa käydyt keskustelut sekä matkustamon kuulutukset viimeisimmän puolen tunnin ajalta. Väkisinkin keskustelujen takana olevasta moottoriäänestä saatetaan jo pystyä päättelemään moottorivika. Keskustelut tallennetaan silmukkanauhalle, jolloin uudet keskustelut nauhoitetaan vanhojen päälle. Uusimmissa CVR-laitteissa käytetään flash-muistia.
Tekniikka > Laitteen sisältö > Vedenalainen paikannus

Laatikon ollessa kosketuksessa veteen se lähettää sekunnin välein 37,5 kHz:n ultraäänipulssin. Näin laatikko pystytään löytämään jopa neljän kilometrin etäisyydeltä. Paikanninlaitteessa olevat paristot pystyvät tuottamaan virtaa jopa 30 päivän ajan.